31997R1278
L 175/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1278/97 НА КОМИСИЯТА
от 2 юли 1997 година
за изменение на Регламент (ЕО) № 577/97 относно определяне на някои подробни правила за прилагане на Регламент (ЕО) № 2991/94 на Съвета относно определяне на стандарти за мазнините за мазане, както и на Регламент (ЕИО) № 1898/87 на Съвета относно закрилата на наименованията, използвани в търговията с мляко и млечни продукти
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 2991/94 на Съвета от 5 декември 1994 г. относно определяне на стандарти за мазнините за мазане (1), и по-специално член 8 от него,
като взе предвид Регламент (ЕИО) № 1898/87 на Съвета от 2 юли 1987 г. относно закрилата на наименованията, използвани в търговията с мляко и млечни продукти (2), последно изменен с Акта за присъединяване на Австрия, Финландия и Швеция, и по-специално член 4, параграф 2 от него,
като има предвид, че член 2, параграф 1 от Регламент (ЕО) № 577/97 на Комисията от 1 април 1997 г. относно определяне на някои подробни правила за прилагане на Регламент (ЕО) № 2991/94 на Съвета относно определяне на стандарти за мазнините за мазане и Регламент (ЕИО) № 1898/87 на Съвета относно закрилата на наименованията, използвани в търговията с мляко и млечни продукти (3) определя правилата за обозначаването на маслеността на мазнините за мазане;
като има предвид, че дерогацията в член 2, параграф 2 от Регламент (ЕО) № 577/97 беше предвидена, за да се осигури доброто управление на пазара на масло; като има предвид, че въпросната разпоредба до известна степен улеснява етикетирането на продукта от производителя; като има предвид, че следователно е уместно да се приложи същата дерогация спрямо маргарина и смесите;
като има предвид, че от параграф 2, член 2, втората алинея от Регламент (ЕО) № 2991/94 следва, че наименованията при продажба, дадени в приложението към настоящия регламент, трябва да бъдат запазени за продукти, отговарящи на критериите, установени в приложението към цитирания регламент; като има предвид, че вследствие на това и както е предвидено в Регламент (ЕО) № 577/97, търговските марки, които използват такива наименования, могат да продължат да бъдат използвани само за продукти, които отговарят на въпросните критерии; като има предвид, че освен това по силата на Регламент (ЕИО) № 1898/87 използването на търговското описание „масло“ е запазено изключително за млечни продукти;
като има предвид, че при присъединяването на три нови държави-членки на 1 януари 1995 г. не беше предвидена разпоредба в Регламенти (ЕИО) № 1898/87 и (ЕО) № 2991/94 за какъвто и да било преходен период за търговски марки, съдържащи запазеното описание „масло“, и използвано за продукти, които не отговарят на определените критерии; като има предвид, че с оглед значителните икономически усилия при адаптирането на новите държави-членки, тази ситуация е вредна за операторите, които са титуляри на такива регистрирани търговски марки; като има предвид, че следва да се въведат разпоредби от този момент нататък относно преходен период, който да им позволи да се адаптират към новата ситуация; като има предвид, че единствено регистрирани търговски марки, използващи търговско описание „масло“, са засегнати;
като има предвид, че съответните управителни комитети не представиха становища в сроковете, определени от техните председатели,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 577/97 се изменя, както следва:
1.
в член 2, параграф 2, „продуктите, посочени в част А 1 от приложението“, се замества с „продуктите, посочени в части А 1, Б1 и В1 от приложението“;
2.
добавя се следният член 5а:
„Член 5а
В случай, че търговска марка, регистрирана в Австрия, Финландия и Швеция преди 1 януари 1995 г. и използваща търговско описание „масло“, посочено в част А 1 от приложението към Регламент (ЕО) № 2991/94, е била прилагана преди тази дата за продукти, които не отговарят на критериите на част А 1 от приложението, въпросната търговска марка може да продължи да бъде използвана за тези продукти за преходен период от 10 години от посочената по-горе дата.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 юли 1997 година.